**В КФН е получена информация за открито производство по несъстоятелност на застрахователното дружество “Mutual Crop Insurance Association of Turul” от унгарския съд**

В допълнение на публикувано съобщение на интернет страницата на Комисията за финансов надзор относно отнемане на лиценза и откриването на производство по несъстоятелност спрямо унгарското застрахователно дружество “**Mutual Crop Insurance Association of Turul**” (http://www.fsc.bg/d.php?id=23607) и в съответствие с чл. 624, ал. 2 от Кодекса за застраховането Комисията за финансов надзор уведомява всички заинтересовани лица за следното:

- Унгарският съд е решил да открие производство по несъстоятелност спрямо “**Mutual Crop Insurance Association of Turul**” на 23 август 2018 г.;

- Съдът е назначил за ликвидатор на дружеството “**Hitelintézeti Felszámoló Nonprofit Kft**.” със седалище Bajcsy-Zsilinszky út 78 1.em, H-1055 Budapest, Hungary; тел. +36(1) 321-0116;

- В производството по несъстоятелност претенциите ще бъдат изплащани от ликвидатора, като застрахователните претенции ще са с предимство пред останалите. Лицата, които имат право да предявят претенции, могат да упражнят това свое право в срок от 60 дни от датата на откриване на производството по несъстоятелност.

- В срок от 30 дни след публикуването на решението на съда ликвидаторът ще уведоми подробно всички притежатели на полици, застраховани лица и известни кредитори за последиците и процеса на несъстоятелност.